## Odluka o posebnom usklađivanju mirovina individualnih poljoprivrednika od 1. siječnja 1993.

### NN 35/1993 (26.4.1993.), Odluka o posebnom usklađivanju mirovina individualnih poljoprivrednika od 1. siječnja 1993.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju članka 6. točke 10. Statuta Republičkog fonda mirovinskog
i invalidskog osiguranja individualnih poljoprivrednika Hrvatske("Narodne
novine", br. 58/90 i 21/92) Upravni odbor Republičkog fonda mirovinskog
i invalidskog osiguranja individualnih poljoprivrednika Hrvatske, na sjednici
održanoj 20. travnja 1993, donosi

## ODLUKU

### o posebnom usklađivanju mirovina individualnih poljoprivrednika od 1. siječnja 1993.

Članak 1.

Mirovine korisnika mirovine, ostvarene u razdoblju od 1. srpnja 1986.
do 30. lipnja 1993, povećavaju se ovisno o tome iz koje je kalendarske
godine kao posljednje godine osiguranja uzeta osnovica osiguranja za utvrđivanje
mirovinske osnovice i ovisno o tome na koji su način i u kojem postotku
usklađene te mirovine prema odlukama o usklađivanju mirovina.

Članak 2.

Mirovine korisnika mirovine, koji su pravo na mirovinu ostvarili u razdoblju
od 1. srpnja 1986. do 30. lipnja 1987, a kao posljednja godina obračunskog
razdoblja uzeta je godina 1986, povećavaju se za 39.8%.

Mirovine korisnika mirovina, koji su pravo na mirovinu ostvarili u razdoblju
od 1. srpnja 1987. do 30. lipnja 1988, a kao posljednja godina obračunskog
razdoblja uzeta je godina 1987, povećavaju se za 57,88%.

Mirovine korisnika mirovine, koji su pravo na mirovinu ostvarili u razdoblju
od 1. srpnja 1988. do 30. lipnja 1989, a kao posljednja godina obračunskog
razdoblja uzeta je godina 1988. povećavaju se za 52,96%.

Mirovine korisnika mirovine, koji su pravo na mirovinu ostvarili u razdoblju
od 1. srpnja 1989. do 30. lipnja 1990, a kao posljednja godina obračunskog
razdoblja uzeta je godina 1989, povećavaju se za 107,4%.

Mirovine korisnika mirovine, koji su pravo na mirovinu ostvarili u razdoblju
od 1. srpnja 1990. do 30. lipnja 1991., a kao posljednja godina obračunskog
razdoblja uzeta je godina 1990, povećavaju se za 64,5%.

Mirovine korisnika mirovine, koji su pravo na mirovinu ostvarili u razdoblju
od 1. srpnja 1991. do 30. lipnja 1992, a kao posljednja godina obračunskog
razdoblja uzeta je godina 1991. povećavaju se za 16,011%.

Mirovine korisnika mirovine, koji su pravo na mirovinu ostvarili u razdoblju
od 1. srpnja 1992. do 30. lipnja 1993, a kao posljedrija godina obračunskog
razdoblja uzeta je godina 1992, povećavaju se za 82,68%.

Članak 3.

Kao osnovica za povećanje mirovina prema članku 2. ove odluke, uzima
se svota mirovine koja je korisniku pripadala na dan priznanja prava na
mirovinu po općim propisima, bez usklađivanja predviđenim odlukama o usklađivanju
mirovina za tu godinu.

Članak 4.

Isplata usklađene mirovine pripada od 1. siječnja 1993. odnosno od dana
ostvarivanja prava, ako je mirovina ostvarena poslije 1. siječnja 1993.

Članak 5.

Ako svota usklađene mirovine iznosi manje od zajamčene najniže svote
koja se treba isplaćivati korisniku mirovine u godini 1993, isplaćivat
će se umjesto usklađene mirovine zajamčena svota, određena odlukom o određivanju
zajamčene najniže svote za godinu 1993.

Članak 6.

Korisnicima razmjernog dijela mirovine, ostvarene primjenom medunarodnih
ugovora o socijalnom osiguranju, pripada razmjerni dio mirovine preračunat
prema odredbama ove odluke.

Članak 7.

Povećanje mirovine prema ovoj odluci obavit će Služba Republičkog fonda
mirovinskog i invalidskog osiguranja radnika Hrvatske, po službenoj dužnosti,
bez donošenja rješenja.

Članak 8.

Ova odluka stupa na snagu osmoga dana nakon objave u "Narodnim
novinama", a primjenjivat će se od 1. siječnja 1993.

Klasa: 141-13/93-01/1397

Urbroj : 343-99-01/93-12

Zagreb, 20. travnja 1993.

Predsjednik Upravnog odbora Republičkog fonda

mirovinskog i invalidskog osiguranja individualnih poljoprivrednika
Hrvatske

**dr. Stjepan Blažinkov, v. r.**

Odluka, NN 35/1993-666